P R O C E S - V E R B A L

Încheiat astăzi 28.07.2022, în şedinţa ordinară a Consiliului Local al comunei Vădeni, județul Brăila la care participă un număr de treisprezece consilieri din totalul de treisprezece.

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

De asemenea, participă și dna Ghelase Ștefana – inspector compartimentul financiar – contabil.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1.*Proiect de hotărâre* privind rectificarea bugetului de venituri și cheltuieli pe anul 2022 *– inițiator primar;*

2. *Proiect de hotărâre* privind înființarea serviciului de iluminat public al comunei Vădeni, județul Brăila *– inițiator primar;*

3. *Proiect de hotărâre* privind aprobarea *DALI*, a *Devizului general* și a *Indicatorilor tehnico‑economici* aferenți proiectului de investiție „*Modernizare strada Magaziilor – localitatea Vădeni, strada Primăverii – TR.2 și strada Moș Dumitru – TR.1 + TR.2 – localitatea Baldovinești, comuna Vădeni, județul Brăila*” *– inițiator primar;*

4. *Proiect de hotărâre* privind aprobarea asocierii COMUNEI VĂDENI – prin Consiliul local Vădeni, cu JUDEȚUL BRĂILA – prin Consiliul Județean Brăila, pentru cofinanțarea și realizarea lucrărilor de „*Modernizare* *strada Magaziilor - localitatea Vădeni, strada Primăverii – TR.2 și strada Moș Dumitru – TR.1 + TR.2 - localitatea Baldovinești, comuna Vădeni, județul Brăila*”*– inițiator primar;*

5. *Proiect de hotărâre* privind analiza stadiului de înscriere a datelor în Registrul Agricol pentru trimestrele I și II ale anului 2022 și stabilirea măsurilor pentru eficientizarea acestei activități *– inițiator primar;*

6. Prezentarea *Raportului privind activitatea desfășurată de asistenții personali ai persoanelor cu handicap grav pe semestrul I al anului 2022*.

7. *Alte probleme.*

Preşedintele de şedinţă supune la vot ordinea de zi, care se aprobă în unanimitate de voturi.

Se trece la **primul punct** din ordinea de zi: *Proiect de hotărâre* privind rectificarea bugetului de venituri și cheltuieli pe anul 2022 *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

-dna Ghelase Ștefana – prezintă raportul de specialitate, precizând că ni s-au repartizat 2.000 lei pentru finanțarea cheltuielilor de la cap. învățământ, iar celelalte rectificări bugetare sunt conform legii care ne permite ca începând cu trimestrul III al anului să facem rectificări în funcție de nevoi.

Cei mai mulți bani merg pe investiții, ne asociem și cu Consiliul Județean Brăila pentru realizarea unor lucrări. Au mai fost repartizate sume pentru desfășurarea evenimentelor ocazionate de sărbătorirea zilei comunei la data de 1 octombrie.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul doi** din ordinea de zi: *Proiect de hotărâre* privind înființarea serviciului de iluminat public al comunei Vădeni, județul Brăila *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul trei** din ordinea de zi: *Proiect de hotărâre* privind aprobarea *DALI*, a *Devizului general* și a *Indicatorilor tehnico‑economici* aferenți proiectului de investiție „*Modernizare strada Magaziilor – localitatea Vădeni, strada Primăverii – TR.2 și strada Moș Dumitru – TR.1 + TR.2 – localitatea Baldovinești, comuna Vădeni, județul Brăila*” *– inițiator primar.*

Preşedintele de şedinţă prezintă proiectul de hotărâre și dă cuvântul dnei primar care expune referatul de aprobare, precizând că sunt necesare aceste lucrări, iar finanțarea, așa cum vom vedea la punctul următor, este comună, respectiv de la bugetul local și Consiliul Județean Brăila.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul patru** din ordinea de zi: *Proiect de hotărâre* privind aprobarea asocierii COMUNEI VĂDENI – prin Consiliul local Vădeni, cu JUDEȚUL BRĂILA – prin Consiliul Județean Brăila, pentru cofinanțarea și realizarea lucrărilor de „*Modernizare* *strada Magaziilor - localitatea Vădeni, strada Primăverii – TR.2 și strada Moș Dumitru – TR.1 + TR.2 - localitatea Baldovinești, comuna Vădeni, județul Brăila*” *– inițiator primar.*

Preşedintele de şedinţă prezintă proiectul de hotărâre și dă cuvântul dnei secretar care expune raportul de specialitate.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul cinci** din ordinea de zi: *Proiect de hotărâre* privind analiza stadiului de înscriere a datelor în Registrul Agricol pentru trimestrele I și II ale anului 2022 și stabilirea măsurilor pentru eficientizarea acestei activități *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care prezintă raportul compartimentului de specialitate.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul șase** din ordinea de zi: Prezentarea *Raportului privind activitatea desfășurată de asistenții personali ai persoanelor cu handicap grav pe semestrul I al anului 2022.*

Preşedintele de şedinţă dă cuvântul drei Mustață Lenuța care prezintă raportul.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul șapte** din ordinea de zi: *Alte probleme.*

Nu sunt alte probleme şi dna Gheorghe Nica, preşedintele de şedinţă, declară încheiate lucrările şedinţei.

Drept pentru care s-a întocmit prezentul proces-verbal.

PREŞEDINTE DE ŞEDINȚĂ, SECRETAR GENERAL,

Nica GHEORGHE Lenuța MUSTAȚĂ